Især Lucas Bjerregaard vil huske tilbage på sin indsats i Vejle med en dejlig smag i munden. Han præsterede intet minde end en fantom-runde på turneringens sidste ni huller. Den unge frederikshavner brugte kun 30 slag. Det er hele syv slag bedre end banens idealscore (par). På 18. hul lavede Lucas Bjerregaard en albatros - det vil sige, at han fik bolden i hul på to slag på et par 5 hul. Alle golfspillere drømmer om at lave hole in one, men en albatros er endnu mere sjælden. Lucas Bjerregaard brugte 66 slag i søndagens afsluttende runde. Lørdag var han rundt i 74 og 77 slag. Samlet sluttede han to under par, blot tre slag fra Jakob Hommel-Hansen, Kokkedal, på førstepladsen. Damerne dystede i Hillerød, hvor Daisy Nielsen fulgte den overraskende DM-sølvmedalje op med en flot femteplads. Daisy var samlet 10 over par efter runder i 71, 73 og 76 slag. Charlotte Lorentzen, Smørum, som for en uge siden besejrede frederikshavneren i DM-finalen, vandt turneringen i Hillerød efter omspil med Sara Monberg, Juelsminde. De to spillere var 10 slag bedre end Daisy Nielsen
Frederikshavn Golfklubs to stortalenter - 13-årige Daisy Nielsen og 15-årige Lucas Bjerregaard - sluttede begge på femtepladsen, da Danmarks bedste amatører i weekenden deltog i tredje afdeling af Royal Tour.